Արագածոտնի մարզի Թուրքիային սահմանամերձ Թլիկ գյուղի ջրի խնդիրը ոչ առողջ լեզվով կպատմես, ոչ էլ՝ «թլիկ»: Տարվա չորս եղանակներից այստեղ ամենաընդունելին ձմեռն է: Մարդիկ սպասում են ձմռանը, որպեսզի տեղացող առատ ձյան շնորհիվ ոչ միայն լվացվելու եւ լողանալու ջուր ունենան,այլեւ, որքան էլ տարօրինակ է՝ խմելու: Տարվա մյուս եղանակներին խմելու ջուր ունենալու համար թլիկցիները պարտական են Գուգոյին: Գուգոն գյուղի ջրբեր էշն է: Ավանակը ջուրը բերում է գյուղը շրջապատող սարերից: